Nomsa Manaka

Nomsa Kupi Manaka (tí a bí ní ọdún 1962) jẹ́ oníjó àti òṣèrébìnrin ọmọ orílẹ̀-èdè Gúúsu Áfríkà.

 Ìsẹ̀mí rẹ̀ 
A bí Manaka ní ọdún 1962 ní Orlando, agbègbè Soweto ní ìlú Johannesburg. Lẹ́hìn tí ó ní àwọn ìdánilẹ́kọ̀ọ́ ijó jíjó, òun náà maá n ṣe ìdánilẹ́kọ̀ọ́ fún àwọn elòmíràn ní ilé-ìṣeré Funda Center, èyítí ọkọ rẹ̀ tí n ṣe Matsemela Manaka dá sílẹ. pad Ní ọdún 1989, ó kópa nínu eré kan tí àkọ́lé rẹ̀ jẹ́ Gorée. Eré náà dá lóri arábìnrin kan tí ó rin ìrìn-àjò lọ sí abúlé Gorée ní ibi tí ó ti pàdé ìyáàgbà kan tí ó n ṣe àlàyé fun nípa àjogúnbá rẹ̀ gẹ́gẹ́ bi ọmọ ilẹ̀ Áfríkà. sí

Ní ọdún 1991, Manaka dá ìwé ìròyìn kan sílẹ̀ tí ó wà fún ọ̀rọ̀ nípa ijó tí àkọ́lé rẹ̀ n ṣe Rainbow of Hope, ó sì tún ṣẹ̀dá àwọn ijó tó fi mọ́ èyítí wọ́n jó nínu eré Daughter of Nebo ti ọdún 1993.ìn  Níbi àwọn ijó tí ó ṣẹ̀dá, ó gbìyànjú láti ri wípé àwọn ijó náà ṣàfihàn àwọn àṣà ilẹ̀ Áfríkà ní ìbámu pẹ̀lú àwọn ìlànà ijó ti ìgbàlódé. Ó pàdánù ọkọ rẹ̀ ní ọdún 1998 nínu ìjàmbá ọkọ̀.pọ̀l

Ní ọdún 2010, Manaka kópa nínu eré oníṣókí kan tí àkọ́lé rẹ̀ jẹ́ Exiled èyí tí Tiisetso Dladla ṣe adarí rẹ̀.ní  Ní àkókò àwọn ọdún 2010 sókè, ó n gbé pẹ̀lú akọrin Hugh Masekela, ẹnití ó ní àrùn jẹjẹrẹ. Òun fúnrarẹ̀ náà ti ṣe àyẹ̀wò ní ọdún 2016 tí wọ́n sì ti jẹ́ kí ó mọ̀ pé ó ní àrùn jẹjẹrẹ. Hugh Masekela pàdánù ẹ̀mí rẹ̀ ní Oṣù Kíní Ọdún 2018, ṣùgbọ́n ara tirẹ̀ padà sípò lẹ́hìn ọ̀pọ̀lọpọ̀ oṣú tí ó fi ní ìtọ́jú.́ ti Ní àkókò ìtọ̀jù rẹ̀, Manaka ní ìròrí láti ṣètò eré ijó kan tí ó pè ní Dancing Out of Cancer láti fi wá owó fún àwọn tí ó ní àrùn jẹjẹrẹ.ó f

 Àwọn ìtọ́kasí 

 Àwọn ìtakùn Ìjásóde 

 Nomsa Manaka at the Internet Movie Database

Ẹ̀ka:Àwọn ènìyàn alààyè
Ẹ̀ka:Àwọn ọjọ́ìbí ní 1962